Document ID: /roh_data/filtered/fineweb-2-filterrobots_roh.jsonl.gz/60067

La primavaira èn blers da nus stads a chasa pervi da la pandemia da corona.
- Ina ch'ha dentant gì bler da far è Barla Casanova che lavura sco spezialista da sanadad en l'Ospital chantunal a Cuira. Per ella è il 2020 stà in onn tut spezial.
- Bler lavur han er Chatrina e Gigi Murtas da l'Engiadin'Ota gì quest onn. Els mainan la chamona Rifugio Saoseo en il Puschlav. Il pèr ha empruvà da pussibilitar als viandants ch'èn vegnids en roschas la stad, dis cun in zic normalitad per uschia distrair quels da la crisa da corona.
- La segunda unda ha er puspè sfurzà la populaziun da star a chasa. In fatg ch'ha er gì influenza sin la psica d'uffants e giuvenils, sco Madlaina Semadeni che lavura en la psichiatria d'uffants e giuvenils dal Grischun declera. Temas, malsegirezzas ed isolaziun haja influenza sin il svilup da persunas giuvnas.